पाएं अपने शहर की ताज़ा ख़बरें और फ्री ई-पेपरडाउनलोड करें
ऊना। ऊना के पास की एक ग्राम पंचायत में आठ साल की बच्ची के साथ दुष्कर्म का मामला सामने आया है। दुष्कर्म करने वाला कोई और नहीं बल्कि बच्ची का ही 19 वर्षीय चचेरा भाई बताया जा रहा है। जानकारी के अनुसार युवक अकसर बच्ची के साथ दुष्कर्म किया करता था।
दुष्कर्म की जानकारी बच्ची के परिजनों को भी थी लेकिन लोक-लाज के चलते उन्होंने कहीं भी शिकायत नहीं की और न ही किसी को बताया। आरोपी पीडि़ता बच्ची के ताया का लड़का है। थाने में इस घटना की जानकारी एक समाजसेवी संस्था ने दी है जब जाकर लड़के के खिलाफ दुष्कर्म का मामला दर्ज हुआ है।
एक संस्था ने उजागर किया मामला
जानकारी के अनुसार जब घर के सभी लोग काम पर चले जाते थे तो आरोपी बच्ची के साथ दुष्कर्म किया करता था। जबकि बच्ची आरोपी से बचने के लिए एक मंदिर में शरण लेकर बचने का प्रयास करती थी। इसी दौरान पीडि़ता बच्ची एनजीओ के संपर्क में आई।
दो दिन पूर्व यह मामला समाजसेवी संस्था द्वारा पुलिस के ध्यान में लाया गया। संस्था के पदाधिकारियों ने बच्ची से पूरी जानकारी हासिल कर डीएसपी हेडक्वार्टर सुरेंद्र शर्मा को पूरी बात बताई। संस्था ने मामले की लिखित शिकायत पुलिस को दी।
डीएसपी हेडक्वार्टर सुरेंद्र शर्मा ने शिकायत आने के बाद मामले की विस्तृत जांच के निर्देश दिए जिसके चलते प्रारंभिक छानबीन के बाद शुक्रवार को पुलिस ने आरोपी राम सिंह के खिलाफ दुष्कर्म का केस दर्ज करते हुए उसे गिरफ्तार कर लिया है। पीडि़ता बच्ची का मेडिकल करवाया जा रहा है। डीएसपी सुरेंद्र शर्मा ने बताया कि मामले में कड़ी कार्रवाई अमल में लाएगी।
कांगड़ा की युवती के साथ भुड्ड में सामूहिक दुष्कर्म
नालागढ़ . बीबीएन औद्योगिक क्षेत्र के तहत भुड्ड में एक युवती ने दो युवकों पर सामूहिक दुष्कर्म का आरोप लगाया है। कांगड़ा की 22 वर्षीय युवती ने पुलिस को बताया कि 25 मई को वह अपनी गाड़ी से बद्दी से नालागढ़ जा रही थी और रात को करीब 8 बजे जब वह भुड्ड गांव पहुंची तो कांगड़ा के फतेहपुर के निखिल राठौर ने उसका रास्ता रोका और उसे जबरन अपनी सफारी गाड़ी में बैठा लिया।
गाड़ी को एक अन्य युवक चला कर कुछ दूर आगे तक लाया। निखिल उसे भुड्ड गांव में एक फैक्टरी के पीछे सुनसान स्थल पर ले गया। जहां पर निखिल ने उसकी अस्मत लूटी। उसके बाद उसके साथी ने भी उसके साथ दुष्कर्म किया। डीएसपी वीर बहादुर सिंह ने बताया कि पुलिस ने दुष्कर्म का मामला दर्ज किया है, आरोपियों को शीग्र गिरफ्तार किया जाएगा।
छेड़छाड़ से तंग होकर जहर खाने वाली महिला की मौत
नालागढ़ . पड़ोसी की छेड़छाड़, मारपीट व अश्लील हरकतों से तंग आकर जहर खाने वाली गांव कोलका की महिला तृप्ता देवी की शुक्रवार को एफआरयू अस्पताल नालागढ़ में मौत हो गई। महिला एफआरयू नालागढ़ अस्पताल में पिछले दो दिनों से जिंदगी और मौत के बीच जंग लड़ रही थी।
शुक्रवार को तृप्ता देवी इस जंग को हार गई और मृतका अपने पीछे दो मासूम बच्चे छोड़ गई है। गौरतलब है बुधवार को गंभीरावस्था में तृप्ता देवी को उसके परिजन एफआरयू नालागढ़ ले आए और पिछले दो दिनों के दौरान उसके स्वास्थ्य में धीरे-धीरे सुधार भी होना शुरू हो गया था। शुक्रवार की सुबह अचानक तृप्ता देवी की तबीयत फिर खराब हो गई बताया जा रहा है कि मृतका महिला का पति मजदूरी का कार्य करता है जोकि इस समय बेंगलुरू में है।
गैंगरेप: चौथा आरोपी भी धरा
नाबालिग लड़की से गैंगरेप मामले में पुलिस हेडक्वार्टर से आई स्पेशल इंवेस्टिगेशन टीम ने शुक्रवार को घटना स्थलों पर जा कर कई अहम सुराग खंगाले हैं। घटना की जांच के लिए शिमला हेडक्वार्टर से खास तौर पर भेजी गई एसपी क्राइम पुनीता भारद्वाज ने पीडि़ता से पूछताछ की। मामले में तीन आरोपी वीरवार शाम को ही गिरफ्तार कर लिए गए थे, जिसमें विजय कुमार, नरेश कुमार, और लखविंद्र शामिल थे। जबकि चौथा आरोपी बलविंद्र शुक्रवार को गिरफ्तार किया गया है।
पुलिस ने दो आरोपियों विजय और नरेश कुमार को कोर्ट में पेश किया, जहां उन्हें 6 जून तक पुलिस रिमांड पर भेज दिया गया है। जबकि बाकी दो आरोपियों लखविंद्र और बलविंद्र का मेडिकल करवाया जा रहा है, यह दोनों नाबालिग हैं और भाई बताए जा रहे हैं। मेडिकल के बाद इन दोनों को जुवनायल कोर्ट में पेश किया जाएगा।
हैरतत्न ऊना की घटना, आरोपी ताया का लड़का, गिरफ्तार
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn